
Text rozhodnutia
Súd: Krajský súd Košice Spisová značka: 7S/51/2014 Identifikačné číslo súdneho spisu: 7014200510 Dátum vydania rozhodnutia: 12. 05. 2015 Meno a priezvisko sudcu, VSÚ: JUDr. Miroslava Klimová ECLI: ECLI:SK:KSKE:2015:7014200510.4 Opravné uznesenie Krajský súd v Košiciach v právnej veci žalobcu LESY Slovenskej republiky, štátny podnik, Námestie SNP č. 8, Banská Bystrica, IČO: 36 038 351, zast. JUDr. Lenkou Molčanovou, advokátkou, Hlavná č. 10, Prešov, proti žalovanému Okresný úrad Košice, odbor opravných prostriedkov, Komenského č. 52, Košice, za účasti obce Bugľovce, zast. JUDr. Ľubomírou Bašistovou Virovou, advokátkou, Zimná č. 87, Spišská Nová Ves, o preskúmanie zákonnosti rozhodnutia žalovaného č. OU-KE-OOP5-2014/00196/ SUC zo dňa 24.02.2014 takto r o z h o d o l : Opravuje rozsudok Krajského súdu v Košiciach č.k. 7S/51/2014-78 zo dňa 12.03.2015 tak, že - označenie žalobcu v záhlaví rozsudku má správne znieť: „LESY Slovenskej republiky, štátny podnik, Námestie SNP č. 8, Banská Bystrica, IČO: 36 038 351“ - prvý výrok rozsudku má správne znieť: „Podľa § 250j ods. 2 písm. d) O.s.p. zrušuje rozhodnutie žalovaného č. OU-KE-OOP5-2014/00196/SUC zo dňa 24.02.2014, ako aj rozhodnutie Okresného úradu Spišská Nová Ves, katastrálny odbor, č. ROEP - REG. C č. 55/2013-Bč. zo dňa 02.12.2013 a vracia vec žalovanému na ďalšie konanie.“ - druhý výrok rozsudku má správne znieť: „Žalovaný je povinný zaplatiť žalobcovi do rúk advokátky JUDr. Lenky Molčanovej, Hlavná č. 10, Prešov, náhradu trov konania vo výške 609,54 eur z titulu náhrady trov právneho zastúpenia a vo výške 70,- eur z titulu náhrady iných trov konania v lehote do 30 dní od právoplatnosti rozsudku.“ - piaty riadok prvého odseku deviatej strany odôvodnenia rozsudku má správne znieť: „náhrada za stratu času: 4 x polhodina po 13,98 eur......................55,92 eur“. o d ô v o d n e n i e : Krajský súd v Košiciach vydal dňa 12.03.2015 rozsudok č.k. 7S/51/2014-78, v ktorom v záhlaví bolo uvedené označenie žalobcu ako „Lesy SR, š.p., Námestie SNP 8, Banská Bystrica, prvý výrok rozsudku znel: „Podľa § 250j ods. 1 písm. d) O.s.p. zrušuje rozhodnutie žalovaného č. OU-KE-OOP5-2014/00196/ SUC zo dňa 24.02.2014, ako aj rozhodnutie Okresného úradu Spišská Nová Ves, katastrálny odbor, č. ROEP REG. C č. 55/20132-Bč zo dňa 02.12.2013 a vracia vec žalovanému na ďalšie konanie.“, druhý výrok rozsudku znel: „Žalovaný je povinný zaplatiť žalobcovi do rúk advokátky JUDr. Alenky Molčanovej, Hlavná č. 10, Prešov, náhradu trov konania vo výške 609,54 eur z titulu náhrady trov právneho zastúpenia a vo výške 70,- eur z titulu náhrady iných trov konania v lehote do 30 dní od právoplatnosti rozsudku.“ a piaty riadok prvého odseku deviatej strany odôvodnenia rozsudku znel: „náhrada za stratu času: 4 x polhodina po 13,98 eur......................55,90 eur“. Dňa 29.04.2015 bol právnou zástupkyňou žalobcu súdu doručený návrh na opravu predmetného rozsudku z dôvodu, že pri jeho vyhotovení došlo k chybám v písaní, ako aj k iným zrejmým nesprávnostiam, keď v záhlaví rozsudku absentuje IČO žalobcu a obchodné meno žalobcu nie je uvedené v tvare zapísanom v obchodnom registri, v prvom výroku rozsudku došlo k uvedeniu nesprávneho odseku uplatneného paragrafu O.s.p., ako aj nesprávnej spisovej značky zrušovaného rozhodnutia Okresného úradu Spišská Nová Ves, v druhom výroku rozsudku došlo k uvedeniu nesprávneho krstného mena právnej zástupkyne žalobcu a v odôvodnení rozsudku na deviatej strane, v prvom odseku, piatom riadku bol nesprávne uvedený číselný údaj. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Pretože v rovnopise rozsudku došlo k chybe v písaní, ako aj k iným zrejmým nesprávnostiam, súd v zmysle § 164 O.s.p. vykonal opravu tak, ako je to uvedené vo výroku tohto uznesenia. Poučenie: Proti tomuto uzneseniu je prípustné odvolanie do 15 dní odo dňa jeho doručenia na Krajský súd v Košiciach (§ 374 ods. 4 O.s.p.), a to písomne v dvoch vyhotoveniach. Odvolanie má obsahovať popri všeobecných náležitostiach podľa ust. § 42 ods. 3 O.s.p., údaje v zmysle ust. § 205 ods. 1 O.s.p., t. j. proti ktorému rozhodnutiu odvolanie smeruje, v akom rozsahu sa rozhodnutie alebo postup súdu považuje za nesprávny a čoho sa odvolateľ domáha.

